**Корань слова (паўтарэнне).**

**Аднакараневыя словы і формы аднаго і таго слова**

**(беларуская мова 6 клас)**

Мэты: актуалізаваць веды пра корань слова як значымую частку асновы слова і носьбіта яго асноўнага значэння, што захоўваецца ва ўсіх роднасных словах; фарміраваць уменні і навыкі выдзяляць корань шляхам падбору аднакаранёвых елоў, аналізаваць і падбіраць аднакаранёвыя еловы, складаць з імі сказы і тэксты, групаваць еловы з улікам значэння кораня; садзейнічаць развіццю маўлення; пашыраць слоўнікавы запас; абуджаць цікаваець да беларускай мовы; прывіваць павагу да свайго роду, да Радзімы.

Ход урока

**I. Псіхалагічны настрой.**

Слова да слова, слова да слова — Гэта бацькоўская родная мова, Матчына мова, пяшчотная, чыстая, Быццам крыніца, жывая, іскрыстая. *Артур Вольскі*

*•* Якой бачыць сваю мову паэт?

**II. Праверка дамашняга задання.**

III. **Паведамленне тэмы і** мэт **урока.**

Настаўнік. Адгадайце загадку. Дыхае, расце, а хадзіць не можа, бо хвост трымае. *(Расліна і яе корань.)*

Сапраўды, корань. Ён ёсць не толькі ў расліны, але, як вам вядома, і ў слове. Пра гэта нам раскажуць героі нашых казак Жучок і Паласацік. Калі будзеце ўважлівыя, то хутка навучыцеся знаходзіць корань, падбіраючы ад-накаранёвыя словы.

**IV. Актуалізацыя ведаў па вузлавых пытаннях вывучанага.**

**1.** Чытанне казкі.

На беразе рэчкі сядзелі Жучок і Паласацік. Адзін гарэзлівы шчупачок вырашыў іх напалохаць. Падплыў да берага, з усёй сілы пляснуў па вадзе хвастом і схаваўся ў густым аеры.

Але не спалохаліся сябры. Жучок дык усклікнуў:

— Ух ты!

А Паласацік заўважыў:

— Бавіцца!

— Але, гуляе, свой час так праводзіць, — пагадзіўся Жучок і, падумаўшы хвілінку, дадаў: — Браце, як ты лічыш: ці можна падабраць аднакаранёвыя словы да слова «бавіцца»?

— Можна. Напрыклад «бавіць», — адказаў Паласацік.

— Iя ўспомніў адно такое слова, — падумаўшы, паведаміў Жучок. — «Бавенне»!

— Малайчына! — пахваліў сябра Паласацік. Жучок любіў, калі яго хвалілі.

— Я яшчэ адно такое аднакаранёвае слова магу назваць, — кажа, задаволены. — «Бавоўна»!

— Ой! — ад неспадзеўкі вырвалася ў Паласаціка. — Словы «бавіцца» і «бавоўна» не аднакара-нёвыя.

— Аднакаранёвыя! — заўпарціўся Жучок. — У іх ёсць агульная частка — *бав.*

2. Вырашэнне праблемнай сітуацыі.

• Ці з'яўляюцца аднакаранёвымі словы «бавіцца» і «бавоўна»? *(Не, бо маюць розныя лексічныя значэнні, не з'яўляюцца роднаснымі.)*

3. Самастойная работа.

Прачытайце. Ці з'яўляюцца роднаснымі выдзеленыя словы? Дакажыце.

1. *Красавік* у родным *краі, краскі* яркія збіраю. 2. Вырас *верас* і цвіце, восень, *верасень* ідзе. 3. У садзе ў *лістападзе* апошні ліст *ападзе.* 4. У *снежні сняжынкі* занеслі сцяжынкі. 5. Воды *студзень студзіць,* лёд ля *студні* будзе.

• Назавіце неразвітыя сказы.

• Растлумачце правапіс *я* ў слове «сняжынкі».

4. Суразмоўніцтва.

• Што трэба зрабіць, каб вызначыць корань? *(Падабраць роднасныя, аднакаранёвыя словы.)*

5. Назіранне за словам.

Запішыце аднакаранёвыя словы і растлумачце іх лексічнае значэнне.

Святло, асвятленне, свяцільнік, свяціць, светлы; белы, пабелка, бяліць, бялілы; зіма, зімні, зімаваць, перазімаваць, зімоўка; стрэл, страляніна, выстрал, стралок, стралец, перастрэлка; пісаць, пісьмо, пісар, пісьменнік, подпіс, падпіска, перапіска, спісаны.

6. Работа з «Тлумачальным слоўнікам». Высветліце па «Тлумачальным слоўніку»значэнне слоў. Вызначце, ці аднолькавыя карані **ў** гэтых словах.

Адчапіць — ачапіць, бур — бура, вага — вагон, ваза — вазок, гарт — гартаць, гром — грымець, гімн — гімназія, дол — доля, зубр — зубрыць, ісці — ісціна, кампанія — акампанемент, кур'ер — кар'ера, кола — колас, лук — лука, план — планета.

• Падбярыце сінонім да слова «кур'ер». *(Пасыльны.)*

• Падбярыце аднакаранёвае слова да назоўніка «кур'ер». *(Кур'ерскі.)*

*•* Пры напісанні слова «кур'ер» у якім месцы вас падпільноўвае Памылка Памылкаўна? Чаму?

• Падбярыце рускі адпаведнік да слова «кур'ер». Параўнайце гучанне і напісанне.

• Складзіце сказ са словам «кур'ер».

7. Выкананне прак,тыкавання.

Назавіце словы, якія маюць аднолькавы **ко**рань. Выпішыце групамі аднакаранёвыя словы.

Навушнікі, падушка, гара, загар, агарод, гарыстасць, вадкасць, вадзіцель/ важак; нос, данос, носік, радочак, другарадны, міжрадны, радасць, радасны, узрадаваны, радавацца, нарадзіўся, повар; варона, электразварка, зварка, зварот, хваля, хваляванне, пахвала, хвалістасць, хвала, год, годнасць, прыгоды, выгада, гадавіна.

• Выкарыстаўшы ўзор, запішыце слоўнікавы артыкул да слова «навушнікі».

**Узор.** Палеміка, Спрэчка пры абмеркаванні навуковых, палітычных, літаратурных пытанняў. *Літаратурная палеміка.*

8. Суразмоўніцтва.

Настаўнік. Літары — «народ вясёлы», яны, як і дзеці, часам гуляюць у хованкі. Вось, напрыклад, слова «пасылка» з літарамі *а, ы* ў першых двух складах, а ў аднакаранёвым слове «слаць» абедзве гэтыя літары зніклі, схаваліся. Чаму ж так адбылося?

**Лінгвістычны каментарый настаўніка.**

**Помніце!** Падбіраючы аднакаранёвыя словы, трэба ведаць пра чаргаванні галосных і зычных гукаў. Інакш можна не пазнаць корань, прыняць слова за чужое, няроднаснае.

Дзень — дня — дзённік. Вуха — вушанка, завушніцы. Святло — светла, светлячок, свечка, падсвечнік, асвяціць.

• Якая фанетычная з'ява назіраецца ў гэтых словах?

9. Гульня «Хованкі».

Пагуляйце з літарамі ў хованкі. Падбярыце да слоў роднасныя словы без літары, якая «схавалася».

Смешны *(смяшыць),* лес *{лясны),* шкадаваць *(шкоднік),* змена *(змяняць),* змест *(змястоўны),* смелы *(смялей),* абодва *(абедзве),* балота *(забалочаны, забалаць),* вуда *(вудзіць),* гром *(грыміць),* золата *(залаты).*

• Падумайце, пра што могуць расказаць ужытыя ў практыкаванні прыметнікі.

10. У гасцях у слова.

Прачытайце, правільна вымаўляючы словы і захоўваючы патрэбную інтанацыю. Дайце загаловак тэксту і вызначце яго жанр. Каму ён адрасаваны?

На што толькі не выкарыстоўвалі старажытныя егіпцяне папірус! Драўніна каранёў была для іх палівам і будаўнічым матэрыялам. Гэту расліну яны ўжывалі як харч — сырую, гатаваную, печаную. 3 яе выціскалі сок. 3 яе вілі вяроўкі, рабілі начынне, шылі адзенне, плялі кашы, майстравалі лодкі. Але ўвекавечыў сябе папірус тым, што даў чалавецтву першы сапраўдны матэры-ял для кнігі. Памяць аб ім і сёння захавалася ў многіх еўрапейскіх мовах: згадаем беларускае слова *папе-ра,* нямецкае — *раріег,* англійскае — *рарег,* французскае — *раріег. (3 газеты.)*

• Назавіце аднакаранёвыя словы ў тэксце.

11. Узбагачаем мову народным словам.

• Складзіце і запішыце сказ з параўнаннем *палахлівы, як заяц.*

*•* Абазначце карані ў словах «палахлівы», «палохацца». Якую асаблівасць вы тут заў-важылі?

12. Гукавая гульня «Назавіце слова». Прачытайце верш і назавіце патрэбнае слова.

У сукенцы каляровай,

У хусцінцы васільковай

Ходзіць лета па палях,

Па расквечаных лугах.

Кожны дзень званчэйшай, новай

Звоніць песняй ... *{жаўруковай).*

*•* Выпішыце аднакаранёвыя словы, абазначце ў іх корань, падкрэсліце галосныя, якія чаргуюцца.

13. Асцерагаемся памылкі. Прачытайце запісаныя на дошцы словы і

растлумачце правапіс выдзеленых літар.

Прыскакаць, апрыкраць, жывіца, набрынялы, прывабны, прыгода, прыказка.

14. Фізкультхвілінка.

Прыскакала жабка — Цап за шапку. Прыляцела мушка — Цап за вушка. Празвінеў камарык — Скок на тварык.

15. Правільна ставім націск.

• Прачытайце запісаныя на дошцы словы і запомніце: *гумнб, далікатны.*

*•* Раскрыйце лексічнае значэнне слова «гумно», выбраўшы правільны адказ:

1. Вялікая куча снегу, найчасцей намеце-ная ветрам. *(Гурба.)*

2. Будынак для складвання і абмалоту збожжа.

16. Хвілінка кемлівасці. Чараўніца-шкодніца Памылка Памылкаўна

разбурыла верш з чатырох радкоў. Складзіце яго, калі ласка.

На бярозе, так высока, (7) Тата з мамай на рабоце — (3) У гняздзе клякоча клёка. (2) Зранку ходзяць па балоце. (4) *Серафіма Бестава*

• Лічу, што ў гэтым вершы аднакаранёвымі з'яўляюцца словы... Абгрунтуйце сваё сцвярджэнне.

• Укажыце назвы дзеянняў, якія могуць выконваць прадметы, названыя адпаведнымі словамі з тэксту.

**Узор:** сабака брэша.

• Знайдзіце ў вершы словы, у якіх назіраецца характэрная асаблівасць беларускай фанетыкі — дзеканне (мяккі [дз'] на месцы мяккага [т'] ).

• Падбярыце антонім да слова «клякоча». *(Маўчыць.)*

17. Назіранне за словам.

Прачытайце і дакажыце, што ў першым і трэцім слупках змешчаны аднакаранёвыя словы, а ў другім і чацвёртым — розныя формы аднаго і таго ж слова:

адвар адварыць вучань вучаніца

адварыць адвару вучоба вучаніцай

варэнне адварыў вучоны вучаніцам

пераварыць адварылі вывучыць вучаніцамі

• Назавіце словы з прыстаўнымі зычнымі.

18. Самастойная работа.

Запішыце і скажыце, да якога стылю адносіцца гэты тэкст. У выдзеленых словах абазначце канчатак, аснову і корань.

Калі ўваходзіш у *лес,* адразу звяртаеш увагу на яго *яруснасць.* Яна *асабліва добра* прыкметна ў *ліставым* лесе. Дрэвы, хмызнякі, травы складаюць як бы *паверхі* лесу — яго *ярусы.* Верхні, першы *ярус, утвараюць* высокія дрэвы — такія, як *елка, сасна, бя-роза, дуб.* У другім *ярусе* размешчаны ніжэйшыя дрэ-вы: *дзікая* яблыня, *чаромха, клён* і іншыя. Трэці *ярус* складаецца з хмызнякоў — арэшніку, шыпшыны; чацвёрты — з *травяністых раслін* і, *нарэшце,* пяты — з імхоў, грыбоў і лішайнікаў. *(3 газеты.)*

• У слове «дуб» напісанне зычнай літары не адпавядае вымаўленню. Каб праверыць, якую літару патрэбна пісаць, звярніцеся да слова ласкава (утварыце яго памяншальна-ласкальную форму). *(Дубок.)*

• Выкарыстаўшы ўзор разважання, дака-жыце, што пара слоў *звяртаеш увагу* — сло-вазлучэнне.

**Узор разважання.** Пара слоў *вялікая ра-дасць* — словазлучэнне. У ім галоўнае *(ра-дасць)* і залежнае *(вялікая)* словы звязаны па сэнсе і граматычна.

19. Работа са скорагаворкамі. Прачытайце скорагаворкі. Назавіце ў іхроднасныя словы.

Мілая мама мыла мылам малую Мілу. Вол вала павалок па валоках. Пекар Пётр пёк пірог.

Ларыса рабіла лабараторныя работы ў лабараторыі.

• Абазначце корань роднасных слоў.

• Раскрыйце сэнс слова «валока». *(Даўней-шая мера зямлі, прыблізна 21 га.)*

20. Работа з вучэбным дапаможнікам.

• Азнаёмцеся з правілам «Корань слова» і скажыце, якая аснова з'яўляецца невытворнай, а якая — вытворнай.

21. Перакладчыкі.

Падбярыце беларускія адпаведнікі да слоў, якія абазначаюць ежу.

Оладьи, яичница, десерт, батон, пряник, баранки, еда.

**Словы для даведкі:** пернік, аладкі, абаранкі, яечня, страва, булка, дэсерт.

• Абазначце ў словах корань і аснову. Якая з іх вытворная, а якая — невытворная?

• Растлумачце правапіс *э* ў слове «дэсерт».

22. Цікава ведаць.

Выразна прачытайце тэкст. Скажыце, пра што ў ім гаворыцца. Дайце загаловак тэксту. Вызначце стыль і тып маўлення.

У пошуках ежы мурашкі адыходзяцца ад роднага гнязда на дзясяткі метраў, прычым, калі дастаткова светла, то цудоўна арыентуюцца на мясцовасці, не карыстаючыся пахучым следам.

Як жа ў такім выпадку мурашкі знаходзяць дарогу? Ды гэтак жа, як у падобнай сітуацыі зрабілі б мы: па арыенцірах. Мурашкі выкарыстоўваюць пры сваіх паляўнічых вылазках розныя прыкметныя арыенціры — кусты, дрэвы, камяні, травінкі. I, несумненна, яны павінны валодаць здольнасцю гэтыя прадметы распазнаваць і запамінаць.

Вучоныя даказалі, што мурашкі добра адрозніваюць і трохвугольнік ад чатырохвугольніка, нават тады, калі суадносіны бакоў кожнай з фігур розныя. *(3 газеты.)*

*•* Назавіце ў тэксце словы з вытворнай асновай.

23. Чытанне тэксту.

Настаўнік. Я вам прачытаю кароткую размову, а вы скажаце, якую прыказку пачулі.

— Тата, ці добра, калі чалавек шмат гаворыць?

— Як сказаць!

— А як трэба сказаць?

— *Пяць разоў падумай, адзін скажы.*

*•* Падбярыце роднасныя словы да назоўнікаў і дзеясловаў.

• Прачытайце па ролях гэты тэкст.

24. Хвілінка кемлівасці.

Адкажыце на пытанне, каб атрымалася прыказка. Запішыце і растлумачце яе.

Ці рада птушка вясне, а дзіця маці? *{Птушка рада вясне, а дзіця маці.)*

*•* Падбярыце роднаснае слова да слова «вясна». *(Вясенні.)*

25. Творчая работа. Прачытайце. Вусна адкажыце на пытанні

з тэксту. Выпішыце асобна словы з невытворнай і вытворнай асновамі.

**Твой род, твая Радзіма**

Маці, бацька, браты, сёстры. Яны твае самыя родныя, блізкія.

Добра, калі ў цябе ёсць бабуля, дзядуля — гэта змалку твае дарагія сямейнікі. Калі ж іх ужо няма, ці ведаеш ты, хто яны былі, як зваліся, ці ёсць у вас дома іх партрэты, фотаздымкі?

А хто былі бацькі тваіх дзядулі і бабулі — твае прадзеды? Як іх звалі? Ці захоўваюцца ў вас рэчы, зробленыя іх рукамі, фотаздымкі, пісьмы?

Ці задумаўся ты, адкуль пайшоў твой род, адкуль пачалася твая дарога ў жыццё? Бо твая памяць — гэта памяць твайго роду, а памяць народа — вялікая кніга, якая называецца гісторыяй.

Род і народ яднаюцца адным дарагім словам — Радзіма. *(Паеодле Васіля Віткі.)*

• Выпішыце або складзіце і запішыце сказ, які перадае асноўную думку тэксту.

• Растлумачце лексічнае значэнне слова «сямейнікі».

26. Паштовая старонка.

Прачытайце тэкст, абазначце карані слоў «цукар», «сыр», «выпечкі», «духоўку».

А я ўмею...

...гатаваць розныя стравы.

Вось мой рэцэпт «Касатка ад Алы».

Цукар (1 шклянку) і размякчанае масла (200 грамаў) узбіць міксерам да аднароднай масы (5-7 хвілін). Дабавіць сыр хатні (500 грамаў), цэдру лімона (1,5 ста-ловыя лыжкі), здробненыя цукаты (1 шклянку), жаўткі яйца (3 штукі), усё старанна перамяшаць. Выкласці атрыманую масу ў форму для выпечкі, паставіць у разагрэтую духоўку на 1,5 гадзіны. Гатовую касатку перакласці на блюда і пры жаданні ўпрыгожыць смятанкай.

*Ала.*

• Стварыце сваю паштовую старонку. Пачніце яе са слоў «А я ўмею»... Абазначце карані некаторых слоў.

27. Любімыя словы.

Раскажыце *(адказы даюць 2-3 вучні),* ці ёсць у вас любімыя, галоўныя словы. Чаму яны з'яўляюцца для вас любімымі? Калі ўпершыню і ад каго вы пачулі іх?

28. Узбагачаем мову словам Якуба Коласа. Раскрываючы дужкі, запішыце словы з выбарам літар, растлумачце іх правапіс. Выразна прачытайце вершаваныя радкі Якуба Коласа.

— Ось, глядзеце\*, здольна гра(я, е), Як дудар той запраўскі! Так, галубкі, выціна(е, я), Што рве сэрца на кускі. — Смутак жне(я, е)к тых апран(я, е), Разагнуцца і стаяць, Як Сымон на дудцы стан(е, я) Жальбу сэрца выяўляць, — Так жа гра(я, е) ён прыгожа, Серп застын(я, е) ў іх руках I павісн(е, я) жменька збожжа На разогнутых плячах.

• Назавіце аднакаранёвыя словы ў тэксце. *(Дудар, дудцы.)*

*•* Якімі словамі можна замяніць словы «ось» *(вось),* «запраўскі» *(выдатны),* «апра-не» *(агорне),* «жальбу» *(жаль).*

*•* У слове «дудцы» пішам *дц.* А як чытаем? *([цц].)*

29. Тэст.

Абазначце знакам «+» аднакаранёвыя словы.

1. Лета, летуценне *(мара пра што-небудзь жаданае, прывабнае),* летась.

2. Працаваць, працавіты, працавітасць.

30. Падвядзенне вынікаў урока.

• Што такое корань слова?

• Чым адрозніваюцца паміж сабой аднакаранёвыя словы?

**V. Рэфлексія.** Дапоўніце сказы.

Сёння на ўроку я: »

• навучыўся...

♦. сябе ацаніў бы...

• ацаніў бы свайго аднакласніка...

• сказаў бы дзякуй...

Вучні канкрэтызуюць усё гэта ў рубрыцы «Правер сябе».

**Правер сябе.**

• Запоўніце «Карту ўліку ведаў».

|  |  |  |
| --- | --- | --- |
| Ведаю | Сумняваюся | Патрэбна падтрымка |
|  |  |  |

VI. Заданне на дом.